इस्लामाबाद: पाकिस्तान में 25 जुलाई को होने जा रहे आम चुनावों के लिए उम्मीदवारों की अंतिम सूची जारी कर दी गई है. पाकिस्तानी चुनाव आयोग द्वारा जारी की गई सूची के मुताबिक 845 राष्ट्रीय और प्रांतीय असेंबली सीटों पर होने जा रहे चुनाव में 11,855 उम्मीदवार अपना भाग्य आजमाएंगे. आयोग द्वारा जारी किए गए आंकड़ों के मुताबिक, 272 नेशनल असेंबली सीटों पर 3459 उम्मीदवार जबकि 577 प्रांतीय असेंबली सीटों पर 8396 उम्मीदवार चूनाव लड़ेंगे.